**Likumprojekta „ Jaunuzņēmumu darbības atbalsta likums” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Konceptuālā ziņojuma par uzņēmējdarbības uzsākšanas un mazās uzņēmējdarbības ekosistēmu un turpmāk nepieciešamajiem atbalsta stimuliem” (turpmāk – koncepcija) 5.1.1.risinājuma ieviešana (apstiprināts Ministru kabineta 2016.gada 27.septembra sēdē prot.48). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz ar likumprojekta ieviešanu paredzēts veicināt koncepcijā paredzēto vīziju jaunuzņēmumu darbībai. Likumprojekta mērķis ir ieviest atbalsta programmas jaunuzņēmumiem un tādējādi veicināt to veidošanos Latvijā. Koncepcijā norādītais sasniedzamais mērķis: 20 + uzņēmumi ik gadu (piesaistīti 120 augsti kvalificēti darbinieki).**Likumprojekts ir izstrādāts, lai ar normatīvo aktu noteiktu:**1. **kas ir jaunuzņēmums un kādas ir tā pazīmes**

Likumprojekts nosaka jaunuzņēmuma definīciju, vienlaikus nosakot pazīmes šādiem uzņēmumiem jeb nosacījumus ar mērķi piešķirt tiem tiesības piedalīties likumā noteiktajās valsts atbalsta programmās.Jāatzīmē, ka strauji augošu uzņēmumu (konceptā lietotais termins) jeb jaunuzņēmumu termins ir pieņemts Latvijas Zinātņu Akadēmijas Terminoloģijas komisijas 2016.gada 2.februāra sēdē ar prot. Nr.1/1125[[1]](#footnote-1). Vienlaikus, lai noteiktu skaidru priekšstatu par šiem uzņēmumiem izvirzāmajām prasībām, lai iegūtu tiesības izmantot šajā likumā noteiktās atbalsta programmas, likumprojekts nosaka jaunuzņēmuma pazīmes.Galvenā pazīme jaunuzņēmumam – tā ir kapitālsabiedrība, kas piesaistījusi kvalificēta riska kapitāla investoru vismaz 30 000 euro ieguldījumu tās pamatkapitālā katrā atbalsta pieteikuma iesniegšanas gadā, tādējādi apliecinot pieteiktās biznesa idejas dzīvotspēju. Minētais ieguldījums ir piesaistīts pieteiktās biznesa idejas īstenošanai.1. **jaunuzņēmumu atbalsta programmas**

Likumprojekts paredz divu veidu atbalsta pasākumus, kurus jaunuzņēmums var pieteikt izmantot pirmos piecus komercdarbības gadus kopš tā reģistrēšanas komercreģistrā.Likumprojektā paredzētie atbalsta pasākumi:1. **fiksēts maksājums** – valsts sociālās apdrošināšanas obligāto iemaksu (turpmāk – obligātās iemaksas) mēneša galīgs maksājums, ko darba devējs veic par darba ņēmēju valsts sociālās apdrošināšanas speciālajā budžetā. T.i., maksājums 2 minimālo obligāto iemaksu apmērā (2016.gadā tas ir 252,26 euro), algas apmēram nepārsniedzot 4050 euro mēnesī (alga virs 48 600 euro gadā). Gadījumā, ja nodarbinātā alga pārsniedz 4050 euro mēnesī, papildus tiek maksāts solidaritātes nodoklis. Fiksētais maksājums aizstāj obligātās iemaksas un iedzīvotāju ienākuma nodokli par konkrēto darba ņēmēju.

Papildus, darba ņēmējam plānots pienākums ar darba devēja starpniecību veikt papildus obligātās iemaksas valsts pensiju apdrošināšanai vai veikt iemaksas privātajā brīvprātīgajā pensiju shēmā (jeb pensiju sistēmas 3.līmenī), kas tiek aprēķināts kā starpība starp darba ņēmēja algotā darbā aprēķināto bruto ienākumu algas aprēķināto obligāto iemaksu objektu un veikto fiksēto maksājuma objektu un solidaritātes nodokļa maksājumu minētajam darba ņēmējam (starpībai noteikts ne mazāk kā 10 procentu apmērs). Minētais pienākums iestājas, ja darbinieks piekrīt, ka par to tiek veikts fiksētais maksājums.1. **atbalsta programma augsti kvalificētu darba ņēmēju piesaistei -** gadījumos, kad darba ņēmējs nepiekrīt, ka par viņu tiek veikts fiksēts maksājums, paredzēts jaunuzņēmumam nodrošināt atbalstu augsti kvalificētu darba ņēmēju piesaistei gadījumos, kad jaunuzņēmuma darba ņēmējs nepiekrīt, ka par viņu tiek veikts fiksēts maksājums. Šobrīd atbalstu paredzēt piešķirt jaunuzņēmumam, kas atbilst noteiktām pazīmēm, plānotās grantu programmas augstas kvalifikācijas darbinieku piesaistei ietvaros (darbības programmas „Izaugsme un nodarbinātība” 1.2.1.specifiskā atbalsta mērķa „Palielināt privātā sektora investīcijas pētniecībai un attīstībai” 1.2.1.2.pasākuma „Atbalsts tehnoloģiju pārneses sistēmas pilnveidošanai” ietvaros, pēc finansējuma izmantošanas ir virzāms lēmums Ministru kabinetā par turpmāku rīcību).

Atbalsta pasākumi tiek īstenoti kā *de minimis* atbalsts saskaņā ar Komisijas (ES) 2013.gada 18.decembra regulu Nr. 1407/2013 par līguma par ES darbību 107. un 108.panta piemērošanu *de minimis* atbalstam (dokuments attiecas uz EEZ) (Eiropas Savienības Oficiālais Vēstnesis, 2013.gada 24.decembris, Nr.L352/1)” un normatīvajiem aktiem par *de minimis* atbalsta uzskaites un piešķiršanas kārtību. Atbalsts tiek uzskaitīts komersantam. Būtisks nosacījums tiek noteikts, ka abu programmu atbalstu, komersants nevar apvienot par vienu un to pašu darba ņēmēju.Atbalstu var saņemt, ja jaunuzņēmumam ir izpildīti visi šajā likumprojektā minētie nosacījumi.1. **papildus, pie noteiktiem nosacījumiem paredzēta uzņēmumu ienākuma nodokļa atlaide un iedzīvotāju ienākuma nodokļa atlaide**

Paredzēts, taksācijas gadā, kad tiek izmantots atbalsts:1. jaunuzņēmuma darba ņēmējs ir tiesīgs nemaksāt iedzīvotāju ienākuma nodokli;

jaunuzņēmums piemēro uzņēmumu ienākuma nodokļa atlaidi līdz 100% apmēram (atlaidi 100 % apmērā piemēro, ja netiek sasniegts *de minimis* slieksnis) - lai saņemtu šo atlaidi, likumprojekts (8.pants) paredz atsevišķus ierobežojumus. Jāņem vērā, ka piemērotais atbalsts nav piemērojams retro aktīvi – t.i., atbalsts tiek piešķirts par periodu no Komisijas lēmuma pieņemšanas brīža.1. **jaunuzņēmumu pieteikšanās kārtību minētajām atbalsta programmām**

Paredzēts, ka jaunuzņēmums, kas vēlas izmantot tiesības piedalīties atbalsta programmās, aizpilda ar Ministru kabinetu apstiprinātās veidlapas un piesakās Komisijai, kas izvērtējot jaunuzņēmuma pazīmes un iesniegto informāciju pieņem lēmumu par tā dalību attiecīgajā atbalsta programmā. Atbalstu (fiksēto maksājuma programmu un nodokļa atlaides) piemēro uz vienu taksācijas gadu, pēc kura lēmums ir atkārtoti pārskatāms šajā likumprojektā noteiktajā kārtībā. Atbalsta sākotnējo summu nosaka, līdz ar jaunuzņēmuma pieteikumā norādīto informāciju par plānotajiem ieņēmumiem un darba algām darba ņēmējiem, savukārt izmantošanas perioda beigās (norādīts pieteikumā), Komisija, ņemot vērā jaunuzņēmuma iesniegto informāciju par tā komercdarbību un tās rīcībā esošo informāciju par šo jaunuzņēmumu, pārrēķina un pieņem gala lēmumu par atbalsta apmēru.Lēmumi, kas paredz apstiprināt konkrēta jaunuzņēmuma dalību atbalsta programmā tiek publicēti Latvijas Investīciju un attīstības aģentūras mājas lapas interneta vietnē. 1. **nosacījumus, kas ir un kā tiek piesaistīti kvalificēti riska kapitāla investori**

Likumprojekts paredz riska kapitāla investoru kvalifikācijas nosacījumus ar mērķi veicināt tādu atbalsta programmas darbību, kas specifiski mērķēta uz jaunuzņēmumu veidošanos.Galvenais nosacījums kvalifikācijai ir, ka likumā noteiktās personas pēdējo trīs gadu laikā veikušas ieguldījumu vismaz trīs jaunuzņēmumu pamatkapitālā 30 000 euro apmērā katrā, bet ne vairāk par 200 000 euro katrā, kas nepārsniedz 20% uzņēmuma pamatkapitāla apjoma. Tāpat kā kvalifikāciju paredzēts atzīt pasaules vadošiem sēklas vai sākuma riska kapitāla fondiem un investoriem, kuriem tas ir pamatdarbības veids un kuru starptautiskā reputācija riska kapitāla jomā ir ticami nosakāma pēc publiski pieejamas informācijas.Paredzēts, ka persona vēlas iegūt tiesības tās iekļaušanai kvalificēto riska kapitāla investoru sarakstā, tā iesniedz pieteikumu Komisijai, kas izvērtējot jaunuzņēmuma pazīmes un iesniegto informāciju pieņem lēmumu par tā dalību attiecīgajā atbalsta programmā. Minētais lēmums tiek publicēts kvalificēto riska kapitāla investoru sarakstā, kas atrodas Latvijas Investīciju un attīstības aģentūras mājas lapas interneta vietnē.1. **jaunuzņēmumu atbalsta programmu uzraudzības kārtību, t.sk., Komisijas tiesības un pienākumus**

Plānots, ka Komisijas darbība norit Ekonomikas ministrijas resora ietvaros – Latvijas Investīciju un attīstības aģentūrā, kas pildīs gan sekretariāta funkciju, gan ar Komisijas lēmuma starpniecību būs *de minimis* atbalsta sniedzējs un atbalsta apmēra noteicējs.Ar likumprojektu tiek noteikts, ka atbildīgā iestāde par Komisijas sastāva un tās darbības nolikuma apstiprināšanu ir Ekonomikas ministrija. Attiecīgi precīzu kārtību, kā Komisija pārliecinās par jaunuzņēmuma pazīmēm un likumā izpildāmajiem nosacījumiem, plānots noteikt ar Ministru kabineta noteikumiem vai iekšējiem normatīvajiem aktiem.Komisijas galvenie pienākumi būs šādi:1) pieņem lēmumu par jaunuzņēmuma atbalstīšanu vai atteikumu, vai tiesību zaudēšanu dalībai atbalsta programmās;2) pieņemt lēmumu par personas atbilstību šā likumprojekta noteiktajiem nosacījumiem un tā iekļaušanu vai noraidīšanu, vai izslēgšanu kvalificēto riska kapitāla investoru sarakstā.Komisijas lēmums būs pārsūdzami Ekonomikas ministrijā.1. **jaunuzņēmuma pienākumus, t.sk., tiesību zaudēšanas gadījumā**

Likumprojekts paredz jaunuzņēmumam par tās veikto komercdarbību sniegt Komisijai nepieciešamo informāciju, kas nodrošina lēmuma pieņemšanu. Paredzēts, ka gadījumos, kad Komisijas lēmuma par jaunuzņēmuma atbalstīšanu pieņemšanas datums nesakrīt ar nodokļu maksātāja taksācijas perioda sākumu, lai nodrošinātu paredzēto uzņēmuma ienākuma nodokļa atlaidi, jaunuzņēmums uzņēmumu ienākuma nodokļa aprēķināšanas mērķim sagatavo gada pārskatu un uzņēmumu ienākuma nodokļa deklarāciju par taksācijas periodu, kurā jaunuzņēmumam nav tiesības piemērot atbalstu un gada pārskatu un uzņēmumu ienākuma nodokļa deklarāciju par taksācijas periodu, par kuru jaunuzņēmumam ir tiesības saņemt atbalstu.Tāpat Likumprojekts paredz gadījumus, kad jaunuzņēmums zaudē savas tiesības izmantot atbalstu, attiecīgi tam uzliekot pienākumu veikt nodokļu nomaksu vispārīgajā kārtībā. |
| A | Projekta izstrādē iesaistītās institūcijas | Ekonomikas ministrija gatavojot likumprojektu ir konsultējusies ar Finanšu ministriju, Labklājības ministriju, *Sart-up* asociāciju, Latvijas Tirdzniecības un rūpniecības kameru. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts ietekmēs nodokļu maksātājus – komersantus, kas vēlēsies saņemt šajā likumā noteikto atbalstu. Plānots aptuveni – 20 uzņēmumi gadā. |
| 2. | Tiesiskā regulējuma ietekme uz tautsaimniecību un administratīvo slogu | Potenciālajiem atbalsta saņēmējiem likumprojekts nerada papildu būtisku administratīvo slogu – jaunuzņēmumam ir jāaizpilda pieteikuma veidlapas, kā arī gada pārskats, ja kad Komisijas lēmuma par jaunuzņēmuma atbalstīšanu pieņemšanas datums nesakrīt ar nodokļu maksātāja taksācijas perioda sākumu. Lai nodrošinātu vienkāršotu pieteikšanās procesu gan fiksētam maksājumam, gan atbalsta programmai augsti kvalificētu darbinieku piesaistei, paredzēts, ka jaunuzņēmums iesniedz vienu pieteikumu, kurā ir uzrādīta visa Komisijai nepieciešamā informācija lēmuma pieņemšanai. Vienotais pieteikums ir attiecināms arī gadījumā, kad jaunuzņēmums pieteiksies atbalsta programmai augsti kvalificētu darbinieku piesaistei, jo būs jāizpilda pienākumi, kas saistīti ar jaunuzņēmuma tiesību apstiprināšanu, gan Ministru kabineta līmenī noteiktie atbalsta programmas nosacījumi augsti kvalificētu darbinieku piesaistei.Papildus administratīvais darbs paredzēts Komisijai pie jaunuzņēmumu izvērtēšanas, paredzēts, ka būs nepieciešama pilna laika amata vieta Komisijas sekretariāta darba nodrošināšanai, kas veiks saistītos darbus ar novērtējuma sagatavošanu un uzraudzības funkciju nodrošināšanu.  |
| 3. | Administratīvo izmaksu monetārs novērtējums | Komisijas sekretariāta darbības izmaksas lēšamas 25 000 euro gadā. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.** | Turpmākie trīs gadi  |
| **2017.** | **2018.** | **2019.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | ***-*** | ***-*** | ***-*** | ***-*** | ***-*** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | ***-*** | ***-*** | ***-*** | ***-*** | ***-*** |
| 1.2. valsts speciālais budžets | ***-*** | ***-*** | ***-*** | ***-*** | ***-*** |
| 1.3. pašvaldību budžets | ***-*** | ***-*** | ***-*** | ***-*** | ***-*** |
| 2. Budžeta izdevumi: | ***-*** | ***-*** | ***-*** | ***-*** | ***-*** |
| 2.1. valsts pamatbudžets | ***-*** | ***-*** | ***-*** | ***-*** | ***-*** |
| 2.2. valsts speciālais budžets | ***-*** | ***-*** | ***-*** | ***-*** | ***-*** |
| 2.3. pašvaldību budžets  | ***-*** | ***-*** | ***-*** | ***-*** | ***-*** |
| 3. Finansiālā ietekme: | ***-*** | ***-*** | ***-*** | ***-*** | ***-*** |
| 3.1. valsts pamatbudžets | ***-*** | ***-*** | ***-*** | ***-*** | ***-*** |
| 3.2. speciālais budžets | ***-*** | ***-*** | ***-*** | ***-*** | ***-*** |
| 3.3. pašvaldību budžets  | ***-*** | ***-*** | ***-*** | ***-*** | ***-*** |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Nav attiecināms | Nav attiecināms | Nav attiecināms | Nav attiecināms |
| Nav attiecināms | Nav attiecināms | Nav attiecināms | Nav attiecināms |
| Nav attiecināms | Nav attiecināms | Nav attiecināms | Nav attiecināms |
| 5. Precizēta finansiālā ietekme: | X | ***-*** | ***-*** | ***-*** | ***-*** |
| 5.1. valsts pamatbudžets | ***-*** | ***-*** | ***-*** | ***-*** |
| 5.2. speciālais budžets | ***-*** | ***-*** | ***-*** | ***-*** |
| 5.3. pašvaldību budžets  | ***-*** | ***-*** | ***-*** | ***-*** |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | ***-*** |
| 6.1. detalizēts ieņēmumu aprēķins |
| 6.2.detalizēts izdevumu aprēķins |
| 7. Cita informācija | Fiksētā nodokļa maksājuma veicējiIzstrādājot koncepciju Ekonomikas ministrija ir veikusi aplēses, ka ik gadu aptuveni 80 uzņēmumi būtu ieinteresēti fiksētā nodokļa maksājuma veikšanā. Aprēķinos izmantotais pieņēmums – jaunajā uzņēmumā strādā vismaz 2 darbinieki, uz kuriem varētu attiecināt nodokļa maksājumu 252.26 euro mēnesī. Tas nozīmē, ka par 160 darbiniekiem 1 gada laikā valsts budžetā plānoti ieņēmumi 483840 euro apmērā.Atbalsta programma augsti kvalificētu darbinieku piesaistei Atbalsta programmas augsti kvalificētu darbinieku piesaistei ietvaros ir plānots atbalstīt tikai tos strauji augošos uzņēmumus, kas maksā virs vidējās algas valstī. Koncepcijas izstrādes gaitā no 75 identificētajiem strauji augošiem uzņēmumiem tika identificēti 20 uzņēmumos, kuros vidējā alga uzņēmumā augsti kvalificētajam darbaspēkam pārsniedz vidējo algu valstī un vienlaikus tie atbilst 5 gadu darbības termiņam. Vidējā alga šajos 20 uzņēmumos ir 1 600 euro. Šo uzņēmumu nomaksātais IIN vidēji ir 980 tūkst. euro un VSAOI vidēji ir 1,4 milj. euro, kas veido no 80% no visu apskatīto start-up nomaksātajiem darba spēka nodokļiem.Ietekme uz valsts budžetu ir atspoguļota koncepcijā. Paredzēts, ka 1 gada laikā valsts budžetā plānoti ieņēmumi 483840 euro apmērā par jaunuzņēmuma 160 darba ņēmējiem. Vienlaikus plānojams, ka 2020.gadā valsts budžetā tiks samaksāti papildus 2,5 milj. euro no jaunajiem strauji augošajiem uzņēmumiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešami grozījumi “Uzņēmumu ienākuma nodokļa likumā,, likumā “Par iedzīvotāju ienākuma nodokli”, likumā „Par valsts sociālo apdrošināšanu” un Valsts fondēto pensiju likumā, kas paredz noteikt iespēju jaunuzņēmumiem par katru nodarbināto, veikt minimālo fiksēto maksājumu – valsts sociālās apdrošināšanas obligātās iemaksas. Tāpat nepieciešams izstrādāt šajā likumā noteiktos Ministru kabineta noteikumus, t.sk., izstrādāt Ministru kabineta noteikumu projektu, kas paredz grantu programmu augsti kvalificētu darbinieku piesaistei. |
| 2. | Atbildīgā institūcija | Ekonomikas ministrija par likumprojekta virzību. Par grozījumu virzību Uzņēmumu ienākuma nodokļa likumā un likumā “Par iedzīvotāju ienākuma nodokli”, un likumā „Par valsts sociālo apdrošināšanu” ir atbildīga Ekonomikas ministrija sadarbībā ar Finanšu ministriju un Labklājības ministriju. |
| 3. | Cita informācija | Nav |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2013. gada 18. decembra Regulas (EK) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr. 1407/2013). |
| 2. | Citas starptautiskās saistības | Projekts šo jomu neskar.  |
| 3. | Cita informācija | Projekts šo jomu neskar.  |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šādas Eiropas Savienības tiesību aktu prasības Komisijas regula Nr. 1407/2013. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas 1407/2013 1.panta 1.punkts un 2.punkts | Likumprojekta 9.pants  | *Ieviesta pilnībā* | *Neparedz stingrākas prasības* |
| Komisijas regulas 1407/2013 2.pants | Likumprojekta 9.pants | *Ieviesta pilnībā* | *Neparedz stingrākas prasības* |
| Komisijas regulas 1407/2013 3.pants | Likumprojekta 9.pants | *Ieviesta pilnībā* | *Neparedz stingrākas prasības* |
| Komisijas regulas 1407/2013 5.pants 1. un 2.punkts | Likumprojekta 9.pants | *Ieviesta pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Rīcības brīvība netiek paredzēta |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | No likumprojekta izrietošais koncepts skaņots koncepcijas ietvaros (apstiprināts Ministru kabineta komitejas 2016.gada 19.septembra un Ministru kabineta 2016.gada 27.septembra sēdē).Likumprojekts izskatīts Ekonomikas ministrijas organizētajā tikšanās ar Finanšu ministrijas nodokļu sektora un valsts atbalsta sektora pārstāvjiem, *Sart-up* asociācijas, Latvijas Tirdzniecības un rūpniecības kameras un Latvijas Darba devēju konfederācijas pārstāvjiem 2016.gada 23.septembrī (attiecīgi saņemti rakstiski komentāri precizējumiem) un pārrunāts ar Labklājības ministrijas pārstāvjiem 2016.gada 26.septembra tikšanās laikā (attiecīgi saņemti rakstiski komentāri precizējumiem), kā arī pirmreizējā redakcija skaņota ar Tieslietu ministriju (arī saņemti rakstiski komentāri precizējumiem). Likumprojekts pieejams Ekonomikas ministrijas mājas lapā no 2016.gada 28.septembra. |
| 2. | Sabiedrības līdzdalība projekta izstrādē | Ņemot vērā, ka minētais likumprojekts tiek iekļauts 2017.gada valsts budžeta likumprojektu paketē un attiecīgi īso laiku projekta izstrādei - likumprojekts sagatavots un izskatīts Ekonomikas ministrijas organizētajā tikšanās 2016.gada 23.septembrī ar Finanšu ministriju, Labklājības ministriju, *Sart-up* asociāciju, Latvijas Tirdzniecības un rūpniecības kameru un Latvijas Darba devēju konfederāciju, kā arī pārrunāts ar Labklājības ministriju 2016.gada 26.septembra tikšanās laikā.Likumprojekts pieejams Ekonomikas ministrijas mājas lapā no 2016.gada 28.septembra. |
| 3. | Sabiedrības līdzdalības rezultāti | Nozaru ministrijas un uzņēmējus pārstāvošās organizācijas ir izteikušas konceptuālu atbalstu likumprojekta virzībai (t.sk., Ministru kabineta 2016.gada 27.septembra sēdes laikā). |
| 4. | Cita informācija | Likumprojektu plānots skatīt tuvākajā Ministru kabineta sēdē (2016.gada 29.septembra ārkārtas sēdē, bet ne vēlāk kā 2016.gada 4.oktobra sēdē).  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrijas resors un Valsts ieņēmumu dienests nodokļu nomaksas kontrolei, kā arī nozaru pārstāvji kā Komisijas locekļi. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Paredzams cilvēkresursu noslodzes palielinājums saistībā ar Komisijas darbu. Tāpat plānojams, ka būs nepieciešama pilna laika amata vieta Komisijas sekretariāta darba nodrošināšanai, kas veiks saistītos darbus ar novērtējuma sagatavošanu un uzraudzības funkciju nodrošināšanu, un atbalsta administrēšanu.Paredzami izdevumi, kuri saistīti ar atbilstošām izmaiņām VID informācijas sistēmās un nepieciešamajiem cilvēkresursiem, bet to apmēru novērtēt varēs tikai Ministru kabineta noteikumu izstrādes laikā. |
| 3. | Cita informācija | Nav. |

**Iesniedzējs:**

Ministru prezidenta biedrs,

ekonomikas ministrs A.Ašeradens

**Vīza:**

Valsts sekretāra

pienākumu izpildītāja,

Administrācijas vadītāja I.Jaunzeme

29.09.2016. 12:15

2729

I.Lore

67013099, Ilze.Lore@em.gov.lv

1. Latvijas Zinātņu akadēmijas lēmums pieejams tās mājas lapas interneta vietnē: <http://termini.lza.lv/article.php?id=346> [↑](#footnote-ref-1)